《田家杂兴》
明代·秦约

晨兴垅亩上，独行嗟踽踽。
秋气日澄肃，户牖足高致。
网虫念团扇，箧笥那复试。
离兽薮泽深，冥鸿霜露至。
畋游在农隙，犒乐慎终始。
咄哉区区心，践禽讵云美。

作者简介：苏州府崇明人，字文仲。洪武初应召，试文第一，擢礼部侍郎。以母老归。再征入京，授溧阳县学教谕。以老归卒。有《樵海集》、《诗话旧闻》、《崇明志》。